Ɛka a Mobɔ no, Moyɛ Dɛn Nya Sika Tua?
Ɛka a yɛbɔ wɔ asɛnka adwuma ho no, yɛn Yehowa Adansefo no ara na yefi yɛn pɛ mu tua ne kɛse. Yɛkɔ yɛn asafo nhyiam a, yennyigye sika wɔ ase na yentua ntotoso dudu. (Mateo 10:
Ade biako a ɛmma yɛmmɔ ka pii ne sɛ yenni asɔfo a yetua wɔn ka. Afei nso, Adansefo a wɔkɔ afie afie kɔka asɛm no, yentua wɔn ka, na mmeae a yehyiam no nso nyɛ kuntann.
Ntoboa a wɔde kɔ Yehowa Adansefo adwumayɛbea ahorow no, nea yɛde yɛ ni: Yɛde bi boa wɔn a atoyerɛnkyɛm ato wɔn; yɛde bi nso boa asɛmpatrɛwfo ne asafo mpanyimfo bi a wɔkɔsrasra asafo ahorow no; yɛde bi sisi adan a yehyiam som; yɛde bi nso tintim Bible ne Kristofo nhoma kɔma asafo ahorow no.
Sɛ obi yi sika de boa a, otumi kyerɛ nea wɔmfa nyɛ; obetumi akyerɛ sɛ wɔmfa ntua asafo a ɔwom no ho ka, anaasɛ wɔmfa mmoa wiase nyinaa adwuma no, anaa mmienu no nyinaa. Sɛ bosome wu a, asafo biara de to gua ma obiara hu asafo no sikasɛm.
twi_Latn twi_Latn twi_Latn twi_Latn twi_Latn